23.2.2023
EL
Επίσημη Εφημερίδα της Ευρωπαϊκής Ένωσης
L 58/1075
ΕΠΙΤΡΟΠΗ ΤΙΤΛΟΣ 20 — ΔΙΟΙΚΗΤΙΚΈΣ ΔΑΠΆΝΕΣ ΤΗΣ ΕΥΡΩΠΑΪΚΉΣ ΕΠΙΤΡΟΠΉΣ
ΚΕΦΑΛΑΙΟ 20 03 — ΛΟΙΠΕΣ ΔΑΠΑΝΕΣ ΔΙΟΙΚΗΤΙΚΗΣ ΛΕΙΤΟΥΡΓΙΑΣ (συνέχεια)
20 03 01
(συνέχεια)
20 03 01 03
(συνέχεια) Παρατηρήσεις Η πίστωση αυτή προορίζεται να καλύψει τις ακόλουθες δαπάνες που πραγματοποιούνται στο εσωτερικό της επικράτειας της Ένωσης: — αγορά, μίσθωση, χρηματοδοτική μίσθωση, συντήρηση, επιδιόρθωση, εγκατάσταση και ανανέωση τεχνικού εξοπλισμού και υλικών, και ιδίως: — του υλικού (συμπεριλαμβανομένων των φωτοαντιγραφικών μηχανημάτων) παραγωγής, αναπαραγωγής και αρχειοθέτησης δημοσιεύσεων και εγγράφων, σε οποιαδήποτε μορφή (όπως χαρτί, ηλεκτρονικό μέσο), — του οπτικοακουστικού υλικού, υλικών βιβλιοθήκης και διερμηνείας (όπως θάλαμοι, ακουστικά, εξοπλισμός ακρόασης για εγκαταστάσεις ταυτόχρονης διερμηνείας), — του υλικού για κυλικεία και εστιατόρια, — διαφόρων εργαλείων για τα εργαστήρια συντήρησης κτιρίων, — του απαραίτητου εξοπλισμού για υπαλλήλους με αναπηρία, — μελέτες, τεκμηρίωση και εκπαίδευση σε σχέση με τον εξοπλισμό [πριν από την ανανέωση ή τη σύναψη συμβάσεων ποσού άνω των 300 000 ευρώ και προκειμένου να εξασφαλίσει την ορθολογική οργάνωση των δαπανών, η Επιτροπή ενημερώνεται από τα άλλα θεσμικά όργανα για τους όρους που επιτεύχθηκαν (τιμές, νόμισμα, συντελεστής διορθώσεως, διάρκεια, άλλες ρήτρες) από καθένα από αυτά για μια παρόμοια σύμβαση], — αγορά, μίσθωση, συντήρηση και επιδιόρθωση εξοπλισμού μεταφορών, και ιδίως: — νέες αγορές οχημάτων, περιλαμβανομένου και τουλάχιστον ενός οχήματος προσαρμοσμένου για τη μεταφορά ατόμων μειωμένης κινητικότητας, — την ανανέωση των οχημάτων τα οποία θα φθάσουν, κατά το τρέχον οικονομικό έτος, υψηλό αριθμό χιλιομέτρων, που δικαιολογεί την αντικατάστασή τους, — τα έξοδα μίσθωσης, για μικρό ή μεγάλο διάστημα, αυτοκινήτων, όταν οι ανάγκες υπερβαίνουν το υφιστάμενο δυναμικό οχημάτων ή όταν ο στόλος οχημάτων δεν καλύπτει τις ανάγκες επιβατών μειωμένης κινητικότητας, — τα έξοδα συντήρησης, επισκευής και ασφάλισης των υπηρεσιακών οχημάτων (όπως αγορά καυσίμων, λιπαντικών, ελαστικών, αεροθαλάμων, διάφορων υλικών, ανταλλακτικών, εργαλείων), — διάφορες ασφαλίσεις (κυρίως αστικής ευθύνης και ασφάλεια κατά της κλοπής) και τα έξοδα ασφάλισης, — αγορά, μίσθωση, συντήρηση και επιδιόρθωση επίπλωσης, και ιδίως: — αγορά επίπλων γραφείου, ιδίως εργονομικών επίπλων και ραφιών για αρχεία, — την αντικατάσταση πεπαλαιωμένων εκτός χρήσεως επίπλων, — τον εξοπλισμό με ειδικό υλικό για βιβλιοθήκες (όπως δελτιοθήκες, ράφια, έπιπλα για καταλόγους),